钦定古今图书集成/明伦汇编/氏族典/第277卷 > 王之诰
## 钦定古今图书集成/明伦汇编/氏族典/第277卷 > 王之诰

按《明外史王之诰传》：“之诰，字告若，石首人。嘉靖二十
三年进士。授吉水知县，迁户部主事，改兵部员外郎，
出为河南佥事。讨师尚诏有功，转参议，调人同兵备
副使，进山西右参政。擢右佥都御史，巡抚辽东。召为
兵部右侍郎。寻以左侍郎总督宣、大、山西军务。隆庆
元年，就进右都御史。俺答犯石州，杀人数万，所过无”
孑遗。事闻，之诰贬二秩。三年起督京营。进左都御史，
总督陕西三边军务。迁南京兵部尚书。神宗嗣位，召
拜刑部尚书。张居正专政，之诰与有连，每规切之。万
历三年奏请终养，报许。卒。谥“端襄。”